KLASA: 372-02/26-01/3
URBROJ: 2182/14-01-26-1
Ervenik, 9.10.2026. godine
Na temelju članka 6. Zakona o zakupu i kupoprodaji poslovnoga prostora („Narodne novine“, broj 125/11, 64/15, 112/18 i 123/24) i članka 10. Odluke o zakupu i kupoprodaji poslovnih prostora u vlasništvu Općine Ervenik („Službeno glasilo Općine Ervenik“, broj 40/26), općinski načelnik Općine Ervenik raspisuje

JAVNI NATJEČAJ
za davanje u zakup poslovnog prostora u vlasništvu Općine Ervenik

1. PREDMET JAVNOG NATJEČAJA
Predmet javnog natječaja je davanje u zakup poslovnog prostora u vlasništvu Općine Ervenik, kako slijedi:
	Redni broj
	Lokacija/adresa
	Površina
	Oznaka prostora
	Namjena
	Početna zakupnina

	1.
	ERVENIK/BUTIGA 20-21
	171,41 m²                  
	k.č.z. 402
	Ugostiteljstvo i trgovina
	1,00 EUR/m² mjesečno


Poslovni prostor daje se u zakup na određeno vrijeme od 5 godina.
Poslovni prostor daje se u zakup za obavljanje djelatnosti:
Ugostiteljsko – turistička ili trgovačka djelatnost
Poslovni prostor može se koristiti isključivo za djelatnost navedenu u ovom natječaju i ugovoru o zakupu.
2. POČETNI IZNOS ZAKUPNINE
Početni iznos mjesečne zakupnine utvrđen je na temelju kriterija za određivanje početne visine zakupnine propisanih Odlukom o zakupu i kupoprodaji poslovnih prostora u vlasništvu Općine Ervenik i njezinim Prilogom 1.
Početna zakupnina iznosi:
1,00 EUR/m² mjesečno.
Ukupna početna mjesečna zakupnina za poslovni prostor površine 171,41 m² iznosi:
171,41 EUR mjesečno.
Najpovoljnijom ponudom smatra se ponuda koja ispunjava sve uvjete natječaja i sadrži najviši ponuđeni iznos mjesečne zakupnine.

3. JAMČEVINA
Ponuditelj je dužan uplatiti jamčevinu u iznosu od: 171,41 EUR.
Jamčevina se uplaćuje na račun Općine Ervenik:
IBAN: HR5624020061811300002                                                                                             Banka: Erste&Steiermarkische Banka
Model: HR68                                                                                                                               Poziv na broj: 7722-OIB UPLATITELJA                                                                               Opis plaćanja: „Jamčevina – zakup poslovnog prostora – K.Č.Z. 402“.
Dokaz o uplati jamčevine mora biti priložen ponudi.
Ponuditeljima čije ponude nisu prihvaćene jamčevina se vraća u roku od 30 dana od dana donošenja odluke o najpovoljnijoj ponudi.
Jamčevina odabranog ponuditelja uračunava se u zakupninu, odnosno postupa se s njom na način utvrđen ugovorom o zakupu.
Ako odabrani ponuditelj bez opravdanog razloga ne pristupi sklapanju ugovora u ostavljenom roku, gubi pravo na povrat jamčevine.
4. PRAVO SUDJELOVANJA
Na javnom natječaju mogu sudjelovati fizičke osobe koje imaju registriran obrt ili obavljaju samostalnu profesionalnu djelatnost i pravne osobe registrirane u Republici Hrvatskoj.
Ponuditelj mora imati registriranu djelatnost koja odgovara namjeni poslovnog prostora, odnosno mora ispunjavati zakonom propisane uvjete za obavljanje djelatnosti za koju se poslovni prostor daje u zakup.
5. UVJET NEPOSTOJANJA DUGOVANJA
Ugovor o zakupu ne može se sklopiti s fizičkom ili pravnom osobom koja ima dospjelu nepodmirenu obvezu prema državnom proračunu ili jedinicama lokalne i područne (regionalne) samouprave, osim ako je, sukladno posebnim propisima, odobrena odgoda plaćanja i ponuditelj se pridržava rokova plaćanja.
Odabrani ponuditelj dužan je prije sklapanja ugovora dostaviti odgovarajuće potvrde odnosno druge dokaze kojima se dokazuje ispunjavanje ovog uvjeta.
6. SADRŽAJ PONUDE
Ponuda mora sadržavati:
ime i prezime ponuditelja odnosno naziv pravne osobe,
adresu prebivališta odnosno sjedišta,
OIB,
broj telefona i adresu elektroničke pošte, ako postoji,
oznaku poslovnog prostora za koji se ponuda podnosi,
ponuđeni iznos mjesečne zakupnine,
opis djelatnosti koja će se obavljati,
dokaz o registraciji za obavljanje djelatnosti, ako je primjenjivo,
dokaz o uplati jamčevine,
potvrdu o nepostojanju dospjelih nepodmirenih obveza prema Općini Ervenik,
odgovarajuću potvrdu odnosno dokaz o podmirenim obvezama prema državnom proračunu,
izjavu ponuditelja da prihvaća sve uvjete ovog natječaja,
izjavu ponuditelja da prihvaća poslovni prostor u viđenom stanju,
izjavu ponuditelja da će, ako bude izabran, sklopiti ugovor o zakupu u roku određenom ovim natječajem,
druge isprave ako su posebno navedene u natječaju.
Ponuda mora biti potpisana od ponuditelja, odnosno ovlaštene osobe pravne osobe.
7. NAČIN PODNOŠENJA PONUDE
Ponuda se dostavlja u zatvorenoj omotnici neposredno u pisarnicu Općine Ervenik ili preporučenom pošiljkom na adresu:
OPĆINA ERVENIK
Butiga 22
22306 Ervenik
s naznakom:
„JAVNI NATJEČAJ ZA DAVANJE U ZAKUP POSLOVNOG PROSTORA – NE OTVARAJ“
Na omotnici mora biti naznačeno ime i adresa ponuditelja.
Ponude moraju biti zaprimljene u Općini Ervenik najkasnije do 20.10.2026. godine u 12:00 sati.
Ponude zaprimljene nakon isteka roka neće se razmatrati.

8. PREGLED POSLOVNOG PROSTORA
Zainteresirani ponuditelji mogu razgledati poslovni prostor uz prethodni dogovor s Jedinstvenim upravnim odjelom Općine Ervenik.
Razgledavanje poslovnog prostora moguće je:
dana 16.10. 2026. godine, u vremenu od 10:00 do 12:00 sati.
Kontakt osoba: Romana Stanić
Telefon: 022 642 360
Ponuditelji se smatraju upoznatima sa stanjem poslovnog prostora te se odabranom ponuditelju ne priznaje pravo na naknadno smanjenje zakupnine zbog stanja prostora, osim ako je ugovorom izričito drukčije određeno.
9. KRITERIJ ZA ODABIR NAJPOVOLJNIJE PONUDE
Najpovoljnijom ponudom smatra se ponuda koja:
je pravodobno podnesena,
je potpuna,
ispunjava sve uvjete natječaja,
sadrži najviši ponuđeni iznos zakupnine.
Ako dva ili više ponuditelja ponude isti najviši iznos zakupnine, primijenit će se pravo prednosti ako je ono propisano posebnim zakonom.
Osoba koja ostvaruje zakonsko pravo prednosti mora se na to pravo izričito pozvati u ponudi i dostaviti odgovarajuće dokaze.
10. POVJERENSTVO ZA PROVEDBU NATJEČAJA
Postupak javnog natječaja provodi Povjerenstvo za provedbu javnog natječaja koje imenuje općinski načelnik.
Povjerenstvo otvara i pregledava ponude, utvrđuje njihovu pravodobnost i potpunost te sastavlja zapisnik s prijedlogom najpovoljnijeg ponuditelja.
11. ODLUKA O IZBORU
Odluku o najpovoljnijoj ponudi donosi općinski načelnik.
Odlukom će se utvrditi:
najpovoljniji ponuditelj,
poslovni prostor koji se daje u zakup,
namjena prostora,
iznos mjesečne zakupnine,
vrijeme trajanja zakupa,
rok za sklapanje ugovora,
druga pitanja od značaja za sklapanje ugovora.
Odluka se dostavlja svim ponuditeljima koji su sudjelovali u natječaju.
12. SKLAPANJE UGOVORA
Odabrani ponuditelj dužan je pristupiti sklapanju ugovora o zakupu u roku od 15 dana od dana dostave odluke o izboru, odnosno u drugom roku određenom odlukom.
Ugovor o zakupu sklapa se u pisanom obliku.
Budući da je zakupodavac Općina Ervenik, ugovor o zakupu mora biti potvrđen (solemniziran) po javnom bilježniku, sukladno Zakonu.
Trošak solemnizacije ugovora snosi: zakupnik.
13. SADRŽAJ UGOVORA
Ugovor o zakupu sadržavat će najmanje:
podatke o ugovornim stranama,
OIB ugovornih strana,
podatke za nedvojbenu identifikaciju poslovnog prostora,
djelatnost koja će se obavljati u prostoru,
rok predaje poslovnog prostora,
vrijeme trajanja zakupa,
iznos mjesečne zakupnine,
način i rok plaćanja zakupnine,
pretpostavke i način izmjene zakupnine,
način korištenja zajedničkih uređaja i prostorija,
prava i obveze ugovornih strana,
odredbe o održavanju prostora,
odredbe o prestanku ugovora.
14. TROŠKOVI KORIŠTENJA
Zakupnik, osim zakupnine, snosi troškove korištenja poslovnog prostora, osobito:
električne energije,
vode,
odvoza otpada,
grijanja odnosno hlađenja,
telefona i interneta,
drugih komunalnih i režijskih troškova koji nastanu korištenjem prostora,
osim ako je ugovorom drukčije određeno.
15. NAMJENA POSLOVNOG PROSTORA
Zakupnik je dužan poslovni prostor koristiti isključivo za djelatnost navedenu u ovom natječaju i ugovoru o zakupu.
Promjena ili proširenje djelatnosti mogući su samo uz prethodnu pisanu suglasnost Općine Ervenik i uz ispunjavanje uvjeta propisanih Zakonom i drugim propisima.
16. ULAGANJA U POSLOVNI PROSTOR
Zakupnik ne smije bez prethodne pisane suglasnosti Općine Ervenik izvoditi građevinske, instalaterske ili druge radove kojima se mijenja konstrukcija, raspored, površina, namjena ili vanjski izgled poslovnog prostora.
Ulaganja zakupnika priznaju se samo ako su prethodno odobrena u pisanom obliku i ako je način njihova priznavanja unaprijed utvrđen.
17. PODZAKUP
Zakupnik ne može poslovni prostor dati u podzakup niti ga dati trećoj osobi na korištenje, osim u slučajevima dopuštenim Zakonom.
18. TRAJANJE ZAKUPA
Poslovni prostor daje se u zakup na određeno vrijeme od 5 godina.
Po isteku ugovora zakupnik nema automatsko pravo na produženje ugovora, osim u slučajevima i pod uvjetima propisanim Zakonom.
19. PRAVO OPĆINE NA PONIŠTENJE NATJEČAJA
Općina Ervenik zadržava pravo da, prije donošenja odluke o izboru najpovoljnije ponude, ne izabere niti jednog ponuditelja odnosno poništi natječaj ako za to postoje opravdani razlozi.
U tom slučaju ponuditeljima ne pripada pravo na naknadu troškova sudjelovanja u natječaju.
20. DODATNE INFORMACIJE
Sve informacije u vezi s ovim natječajem mogu se dobiti u Jedinstvenom upravnom odjelu Općine Ervenik, tijekom uredovnog vremena.
Kontakt:
Općina Ervenik
Butiga 22
22306 Ervenik
Telefon: 022 642 360
E-mail: opcina.ervenik@gmail.com
21. OBJAVA NATJEČAJA
Ovaj javni natječaj objavit će se na službenoj mrežnoj stranici Općine Ervenik, a može se objaviti i na drugi odgovarajući način radi što veće dostupnosti zainteresiranim ponuditeljima.
22. ZAVRŠNA ODREDBA
Na sva pitanja koja nisu uređena ovim javnim natječajem primjenjuju se odredbe Zakona o zakupu i kupoprodaji poslovnoga prostora, Odluke o zakupu i kupoprodaji poslovnih prostora u vlasništvu Općine Ervenik i drugi važeći propisi.
OPĆINSKI NAČELNIK
OPĆINE ERVENIK

